02014L0021 — ET — 16.02.2020 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSDIREKTIIV 2014/21/EL, 6. veebruar 2014, millega määratakse kindlaks supereliitseemnekartuli suhtes kohaldatavad miinimumtingimused ja liidu klassid (EMPs kohaldatav tekst) (ELT L 038 7.2.2014, lk 39)

Muudetud:









▼B

KOMISJONI RAKENDUSDIREKTIIV 2014/21/EL,

6. veebruar 2014,

millega määratakse kindlaks supereliitseemnekartuli suhtes kohaldatavad miinimumtingimused ja liidu klassid

(EMPs kohaldatav tekst)







Artikkel 1

Mõisted

Käesolevas direktiivis kasutatakse järgmisi mõisteid:

1) „emataim” – kindlakstehtud taim, millest võetakse paljundusmaterjali uute taimede paljundamiseks;

2) „mikropaljundamine” – taimse materjali kiire paljundamine suure hulga taimede tootmiseks, kasutades valitud vegetatiivsetest pungadest materjali või taimelt võetud meristeemi abil in vitro paljundamist.

▼M1

Artikkel 2

Supereliitseemnekartuli suhtes kohaldatavad miinimumtingimused

1. Liikmesriigid tagavad, et supereliitseemnekartul vastab vähemalt järgmistele tingimustele:

a) see on saadud emataimedest, mis on vabad järgmistest taimekahjustajatest: Pectobacterium spp., Dickeya spp., Candidatus Liberibacter solanacearum, Candidatus Phytoplasma solani, kartuli värtnaviroid, kartuli keerdlehisuse viirus, kartuliviirus A, kartuliviirus M, kartuliviirus S, kartuliviirus X ja kartuliviirus Y;

b) kasvavate mittesordiehtsate taimede ja võõrsordist taimede arv kokku ei ületa 0,01 %;

c) põlvkondade koguarvu piirnorm põllul on neli;

d) reguleeritud mittekarantiinseid taimekahjustajaid või reguleeritud mittekarantiinsetest taimekahjustajatest põhjustatud sümptomeid ei tohi supereliitseemnekartulil leiduda üle järgmises tabelis esitatud piirmäära:



Reguleeritud mittekarantiinsed taimekahjustajad või reguleeritud mittekarantiinsetest taimekahjustajatest põhjustatud sümptomid Supereliitseemnekartuli kasvavatel taimedel leiduvate reguleeritud mittekarantiinsete taimekahjustajate esinemise piirmäär Varrepõletik (Dickeya Samson et al. spp. [1DICKG]; Pectobacterium Waldee emend. Hauben et al. spp. [1PECBG]) 0 % Candidatus Liberibacter solanacearum Liefting et al. [LIBEPS] 0 % Candidatus Phytoplasma solani Quaglino et al. [PHYPSO] 0 % Mosaiikhaiguse sümptomid, mille põhjustajad on viirused ning sümptomid, mille on põhjustanud kartuli keerdlehisuse viirus [PLRV00] 0,1 % Kartuli värtnaviroid [PSTVD0] 0 %



Reguleeritud mittekarantiinsed taimekahjustajad või reguleeritud mittekarantiinsetest taimekahjustajatest põhjustatud sümptomid Supereliitseemnekartuli otsesel järglaskonnal leiduvate reguleeritud mittekarantiinsete taimekahjustajate esinemise piirmäär Viirusnakkuste sümptomid 0,5 %

2. Liikmesriigid näevad ette, et supereliitseemnekartulit võib turustada liidu PBTC-klassi ja liidu PB-klassi kuuluvana vastavalt lisas sätestatud tingimustele.

3. Vastavus lõike 1 punktide b ja d nõuetele tehakse kindlaks ametliku põldtunnustamise käigus. Kahtluse korral tehakse sellisele kontrollile lisaks lehtede ametlik laboratoorne analüüs.

Kui kasutatakse mikropaljundamise meetodeid, määratakse vastavus lõike 1 punktile a kindlaks emataime ametliku laboratoorse analüüsimisega või ametliku järelevalve all tehtava laboratoorse analüüsimisega.

Kui kasutatakse kloonaretuse meetodeid, määratakse vastavus lõike 1 punktile a kindlaks emataime ametliku analüüsimise või ametliku järelevalve all tehtava analüüsimisega.

Artikkel 3

Supereliitseemnekartuli partiide suhtes kohaldatavad miinimumtingimused

Liikmesriigid tagavad, et supereliitseemnekartuli partiid vastavad vähemalt järgmistele tingimustele:

a) mulda ja muid lisandeid ei tohi olla üle 1,0 % massist;

b) mugulamädanikuga, v.a ringmädanik või pruunbaktermädanik, nakatunud mugulaid ei ole üle 0,2 % massist;

c) vigastustega, sh moondunud või kahjustatud mugulaid ei tohi olla üle 3,0 % massist;

d) hariliku kärnaga üle kolmandiku mugula pinnast kahjustatud mugulaid ei tohi olla üle 5,0 % massist;

e) närbunud või hõbekärna tõttu liigselt kuivanud mugulaid ei tohi olla üle 0,5 % massist;

f) supereliitseemnekartuli partiid vastavad reguleeritud mittekarantiinsete taimekahjustajate leidumise või reguleeritud mittekarantiinsete taimekahjustajate põhjustatud haiguste osas järgmistele nõuetele, mis on esitatud tabelis:



Reguleeritud mittekarantiinsed taimekahjustajad või reguleeritud mittekarantiinsetest taimekahjustajatest põhjustatud sümptomid Supereliitseemnekartuli partiis leiduvate reguleeritud mittekarantiinsete taimekahjustajate esinemise piirmäär Candidatus Liberibacter solanacearum Liefting et al. [LIBEPS] 0 % Ditylenchus destructor Thorne [DITYDE] 0 % Mugulad, mille pinnast üle 10 % on kahjustatud kartuli mustkärnast, mille põhjustajaks on Thanatephorus cucumeris (A.B. Frank) Donk [RHIZSO] 1,0 % Kartuli süvikkärn: mugulad on rohkem kui 10 % ulatuses oma pinnast kaetud kärnadega, mille on põhjustanud Spongospora subterranea (Wallr.) Lagerh. [SPONSU] 1,0 %

g) punktides b–f osutatud sümptomitega mugulaid ei tohi olla üle 6,0 % massist.

▼B

Artikkel 4

Ülevõtmine

1. Liikmesriigid võtavad vastu käesoleva direktiivi täitmiseks vajalikud õigus- ja haldusnormid ja avaldavad need hiljemalt 31. detsembril 2015. Liikmesriigid edastavad kõnealuste normide teksti viivitamata komisjonile.

Nad kohaldavad neid norme alates 1. jaanuarist 2016.

Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

Artikkel 5

Jõustumine

Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

Artikkel 6

Adressaadid

Käesolev direktiiv on adresseeritud liikmesriikidele.

▼M1









LISA

Liidu PBTC- ja PB-klassi supereliitseemnekartuli turule laskmise tingimused

1) Liidu PBTC-klassi supereliitseemnekartuli turule laskmise tingimused on järgmised. a) Seemnekartuli suhtes kehtivad järgmised tingimused: i) põllukultuuris ei tohi olla taimi, mis ei ole sordiehtsad või on võõrsordist; ii) taimi, sealhulgas mugulaid toodetakse mikropaljundamise teel; iii) taimi, sealhulgas mugulaid toodetakse kaitstud rajatises ja taimekahjustajatest vabas kasvukeskkonnas; iv) mugulaid paljundatakse üksnes esimese põlvkonnani; v) taimede puhul ei ületa reguleeritud mittekarantiinsete taimekahjustajate ega nende põhjustatud sümptomite esinemine järgmisi tabelis esitatud piirmäärasid.



Reguleeritud mittekarantiinsed taimekahjustajad või reguleeritud mittekarantiinsetest taimekahjustajatest põhjustatud sümptomid Reguleeritud mittekarantiinsete taimekahjustajate esinemise piirmäär liidu PBTC-klassi supereliitseemnekartuli kasvavate taimede puhul Varrepõletik (Dickeya Samson et al. spp. [1DICKG]; Pectobacterium Waldee emend. Hauben et al. spp. [1PECBG]) 0 % Candidatus Liberibacter solanacearum Liefting et al. [LIBEPS] 0 % Candidatus Phytoplasma solani Quaglino et al. [PHYPSO] 0 % Mosaiikhaiguse sümptomid, mille põhjustajad on viirused, ning sümptomid, mille põhjustaja on kartuli keerdlehisuse viirus [PLRV00] 0 % Kartuli värtnaviroid [PSTVD0] 0 %



Reguleeritud mittekarantiinsed taimekahjustajad või reguleeritud mittekarantiinsetest taimekahjustajatest põhjustatud sümptomid Reguleeritud mittekarantiinsete taimekahjustajate esinemise piirmäär liidu PBTC-klassi supereliitseemnekartuli vahetu järglaskonna puhul Viirusinfektsiooni sümptomid 0 % b) Partiide suhtes kehtivad järgmised tingimused: i) need ei tohi sisaldada mugulamädanikuga nakatunud seemnekartuleid; ii) need ei tohi sisaldada hariliku kärnaga nakatunud seemnekartuleid; iii) need ei tohi sisaldada seemnekartuleid, mis on kuivamise tõttu liiga närbunud; iv) need ei tohi sisaldada väliste defektidega, sealhulgas moondunud või kahjustatud seemnekartuli mugulaid; v) supereliitseemnekartuli partiides ei ületa reguleeritud mittekarantiinsete taimekahjustajate ega nende põhjustatud sümptomite esinemine järgmisi tabelis esitatud piirmäärasid.



Reguleeritud mittekarantiinsed taimekahjustajad või reguleeritud mittekarantiinsetest taimekahjustajatest põhjustatud sümptomid Reguleeritud mittekarantiinsete taimekahjustajate esinemise piirmäär liidu PBTC-klassi supereliitseemnekartuli partiide puhul massiprotsentides Candidatus Liberibacter solanacearum Liefting et al. [LIBEPS] 0 % Ditylenchus destructor Thorne [DITYDE] 0 % Mustkärn, mida põhjustab Thanatephorus cucumeris (A.B. Frank) Donk [RHIZSO] 0 % Süvikkärn, mida põhjustab Spongospora subterranea (Wallr.) Lagerh. [SPONSU] 0 %